„Akkor megszólíta engemet egy a vének közül és mondá nékem: Ezek, akik fehér ruhába öltöztettek, kicsodák és honnét jöttek? És mondék néki: Uram, te tudod. És monda nékem: Ezek azok, akik jöttek a nagy nyomorúságból és megmosták és megfejérítették ruháikat a Bárány vérében. Annak okáért vagynak az Isten székinek előtte, és szolgálnak néki éjjel és nappal az ő templomában; és aki ül a székben, lakik ővélek. Nem éheznek többé, és nem szomjuhoznak többé, és a nap hévsége, vagy valami egyéb hévség nem árt nékiek. Mert a Bárány, aki vagyon a szék közepében, az legelteti őket, és a vizeknek élő forrásira viszi őket, és eltöröl Isten az ő szemeikről minden könnyhullatást.”