956 Éppen azért hívattam külön, hogy négyszemközt beszélhessünk hazája javáról és a császár meg a kereszténység szolgálatáról, beszéljünk hát bizalmasan. Én nagyságos uraságodat biztosítom a császár védelméről és titoktartásáról, az én állandó barátságomról és szolgálataimról. Az ön személyét a császár különösképpen ajánlotta nekem, és megbízott, hogy önnel érintkezésbe lépjek. Megismertették velem azt az emlékiratot is, melyet a császárnak küldött, meglátjuk hát, mi a további teendő. Én itt bizonyos pontokat nagyságos uraságtoknak általánosságban fogok ajánlani, mutassa magát olyan jó kereszténynek, aminőnek remélem, és aminőt az állam mai helyzete ilyen férfiúban megkövetel (itt megdicsére). Azután kérem, hogy ha őfelségének és hazájának használni akar, és azt akarja, hogy barátja legyek, hallgasson és cselekedjék.