1196 e követjárás során Bethlen – mint a Sudores fölsorolja – tisztázta a hűtlenség gyanújába esett erdélyi urakat az ellenük fölhozott vádak alól; anyagi támogatást szerzett az ország terheinek könnyítésére, s végül az új főhivatalok megszervezésére vonatkozó rendelkezéseket vitt haza. A császár kívánsága az volt, hogy a gubernium Gyulafehérváron székeljen. Otthon elégedetlenül fogadták Bethlent: a főhivatalnokoknak nem volt ínyükre az állandó székhely elrendelése s kevesellték a hivatalnokok részére biztosított jövedelmet.