878 Nagyari József prédikátor 1686. július 14-én mondott beszédében a török mellett való kitartásra, a császáriakkal való szembefordulásra igyekezett rábírni Erdély főurait. „Akinek egyszer hitet adtatok, megtartsátok.” „Ne gerjesszétek (ingereljétek) mindörökké ezt a napkeleti hatalmasságot” – mondotta. A Jabes–Giliád-beliek (Ószövetség, Bírák Könyve) „el nem menének a hadba a benjamiták ellen. Mi lőn belőle? Hazajöve a tizenegy nemzetség győzelemmel, s a Jabes–Giliád-belieket feleségeikkel s gyermekeikkel együtt levágták.”