842 A föltételek összefoglalása: 1. Apafi fejedelem, mind az apa, mind a fiú, uralkodjanak Erdélyen halálukig. 2. Haláluk után Erdély rendei szabadon válasszanak fejedelmet. 3. Vallás, törvények, szabadság, végül is minden egyházi és világi ügy maradjon szabad. 4. Ugyancsak szabadon köthessen az erdélyi fejedelem szövetséget bármely keresztény uralkodóval, hacsak nem az ausztriai háznak s a magyar királynak nyilvánvaló kárára. 5. Elismerésképpen a magyar királyoknak ötvenezer birodalmi tallért fizet évente. 6. Amit a töröktől erdélyi fegyvert egymaga szerez vissza, maradjon Erdélyé. 7. Ami pedig közösen, vagy egyedül császári fegyverekkel szereztetik vissza Erdélyből és Magyarország hozzátartozó Részeiből, Erdélynek engedtessék át, de a magyar királyok legfőbb hűbéri jogának sérelme nélkül. 8. Temesvár és Belgrád bevétele előtt Erdély a törökkel nyíltan nem ellenségeskedik, csupán valamelyes gabonával segíti a keresztény hadsereget. 9. Kolozsvár és Déva kétharmadrészt császári, egyharmadrészt erdélyi őrséggel őriztessék a háború végéig, akkor rögtön üríttessék ki és adassék át az erdélyi fejedelemnek.