1242 Ezekben az években a Sudores Bethlen Miklósnak a rendekkel való ellentéteiről és birtokügyeiben támadt nehézségeiről tájékoztat. Azzal vádolják, hogy a császárnak a haza érdekeivel ellenkező tanácsokat adott, s hogy a sóadminisztrátori tisztet rosszul látta el. A viszály elfajult, Bethlen már attól tartott, hogy meggyilkoltatják, de végül is az ellentétek elsimultak. 1697-ben a guberniumi tanácsosok szövetkeztek ellene, s felbiztatták a rendeket is. 1698 elején Bethlen kancellári fizetésének megállapítása körül zajlottak viták.