1 Bethlen Miklós önéletírása terjedelmes bevezető résszel kezdődik. A szerző fiához, Józsefhez intézett tanítás formájában a protestáns teológia alapján, de a kor filozófiai irányzataitól sem idegenül, kifejti nézeteit a rabságában, öregségében őt leginkább érdeklő kérdésekről; a becsületről, hírnévről, a lélek halálon túli életéről, lélek és test viszonyáról, végül az időről és az örökkévalóságról.