Dániel az Ószövetség szerint a babilóniai király fogságába kerül, s ott udvari szolgálatot lát el három társával együtt. Mardocheus perzsa fogságban, a perzsa udvarnál végez szolgálatokat a zsidóság érdekében. Az ő nevelt leánya Eszter, aki a perzsa király felesége lesz s sikerül megmentenie a zsidóságot a pusztulástól, sőt különféle előnyöket biztosít számukra. Gorobábel Juda törzsének feje az Ószövetség szerint, aki népe egy részét a fogságból hazavezeti, és felépítteti a lerombolt templomot. Száz évvel később a babilóniai király által Jeruzsálem helytartójává tett Nehemiás is kijavítja a város falait és templomát, helyreállítja a régi istentiszteletet. Józsue zsidó főpap Zorobábelt, Esdrás írástudó és pap Nehemiást támogatja ebben a munkájában és a zsidó vallás megerősítésében.