1093 A többi törvénycikkekben a stíluson kívül tervezetemen lényegében nem esett változás. – A Leopold-diploma tizennyolc pontban foglalja össze Erdély új jogát és kötelességeit. Biztosítja a bevett vallások szabadságát; megerősíti Erdély eddigi törvényeit, szokásjogát és hivatalait. Kimondja, hogy a hivatalok és a kincstárra szálló jószágok csak erdélyieknek adassanak, de a főtisztviselők megerősítésének joga a császáré. Az adó összegét a diploma békére ötvenezer tallérban, háborúra négyszázezer forintban állapítja meg, egyébként azonban a pénzügyek tekintetében semmi változás nem történik, a székelyek adómentessége fönnmarad. Végül megígéri a diploma, hogy fölösleges őrséggel nem terhelik az országot, az állandóan bent tartózkodó katonaság parancsnoka azonban német tábornok lesz.