230 Az Önéletírás első könyvét Bethlen családja bemutatásának, valamint saját gyermek- és ifjúkora leírásának szenteli, 1642-i születésétől neveltetésének, külföldi utazásainak befejeztéig, 1666-ig.

A 2–7. részben Bethlen egyedülállóan érdekes, részletes leírását adja személyiségének: leírja külsejét, s részletes jellemzést ad egyéniségéről, indulatairól, hibáiról, képességeiről, érdeklődése irányairól. Külön fejezetekben egészíti ki ezt a képet étkezési szokásainak, ízlésének, betegségeinek leírása. A magyar irodalom máig egyedülállóan érdekes lapjai ezek a fejezetek.