1105 A Sudores-ben Bethlen elmondja, hogy Bánffy és ő körülbelül egyenlő számú szavazatot kapott, ha azonban a szavazatokat nem számuk, hanem a szavazók társadalmi súlya szerint mérlegelték volna – ez a szavazatok értékelésének szintén szokásos módja volt –, őt kellett volna megválasztottnak kijelenteni. Teljesen tiszta kép csak a második szavazás után alakulhatott volna ki. Bethlen ellenségei meggátolták a második szavazást, és Bánffyt jelentették ki gubernátornak.