915 Lotharingiai Károly és Apafi küldöttei 1687 októberében, Küküllővárott folyt tárgyalások után Balázsfalván írták alá az Erdély új helyzetét szabályozó szerződést. Erdély beleegyezett a császáriak által megjelölt várak megszállásába; ezenfölül hétszázezer forint adót fizet. A császári hadak az ország belügyeibe nem avatkoznak; támadás esetén az országot megvédik, s tavasszal kivonulnak. A szerződés értelmében az udvar elhagyja Szebent, s átengedi Scherffenbergnek, akire a kivonuló lotharingiai herceg az erdélyi hadak főparancsnokságát bízza.