1092 Én a tervezetben kifejezetten feltettem volt: a püspök és a jezsuiták kizárását az 1. cikkelyben; ők tették: más papság, mint ami most ott van. A 9. cikkelyben én tettem: legfeljebb három katolikus; ők legfeljebb helyén írták: legalább. – A diploma első pontja a bevett vallások eddigi helyzetének fenntartását ígéri, s kijelenti, hogy Erdélybe más papság, mint ami az adott időpontban is benn van, nem bocsátandó be. Bethlen azt szerette volna, ha ez a pont kifejezetten kimondja, hogy a katolikus püspök és a jezsuiták azok, akiket Erdély nem tartozik bebocsátani. A 9. pont azt rendeli el, hogy mind a tanácsban, mind a királyi táblán legalább három-három katolikus személy legyen a 12-12 tanácsos között. Bethlen ezt a számot felső határnak szerette volna elismertetni.