1203 Bethlen adománylevelet kapott Radnótra – mely ekkor az Apafiak kezén volt – a császártól, de az erdélyi jogügyigazgató pert indított az adomány ellen. Az ügy elhúzódott, Radnót a 18. század közepén jutott Bethlen leszármazóinak birtokába. – Thököly javait Apafi fejedelem tíz évre zálogban bírta Thököly nővéreitől. A nővérek fölajánlották Bethlennek a megváltás jogát. „Én az udvari kamara tudtával – írta Bethlen – a minisztérium, sőt a császár tudtával szerződést kötök velük, a császár megerősíti, kiadmányozzák az iratokat, és megtörténik minden, ami szükséges. De hirtelen megváltozik a jelenés. Pert folytatok Apafival az erdélyi táblán.” Mikor azonban úgy látszott, hogy a pert megnyeri, Rabutin halasztást parancsolt. „Így ezekkel a birtokokkal éppen olyan szerencsétlenül jártam, mint Radnóttal, ugyanazon okok folytán, s ezt joggal említhetem fel az engem ért jogtalanságok között.”