1124 A Sudores-ben Bethlen ezekre az évekre vonatkozóan elmondja, milyen csellel hagyták ki őt ellenségei a megerősített diplomát hazahozó követségből; hogyan került ellentétbe a katolikus császár uralma alatt azonnal szervezkedni kezdő katolikus rendekkel; s hogyan terjedt el róla az a hír, hogy ellensége az ifjú fejedelemnek. Szó esik még erről a nagy vihart kavart javaslatáról, hogy a gubernátort évenként válasszák: azzal vádolták, hogy saját emelkedésének útját kívánja egyengetni.