1002 Jól tudom, hogy megbízatásom természete elsősorban azt kívánja meg, hogy minden érdektől és érzelemtől menten járjak el benne, és fáradozzam őfelsége, ezen nemes ország és a nagyságos fejedelem szolgálatában; tudom azt is, hogy a nagyságos fejedelem ily nagy kegyére méltatlan vagyok; mégis, minthogy az alattvaló kötelessége s az engedelmesség és tisztelet jele a fejedelmek iránt, hogy kegyüket ne utasítsa vissza, azért is alázatos engedelmességgel elfogadom.