1884 1683-ban a török mellett harcoló Duca moldvai vajdát Sobieski lengyel király elfogta. Kincstartója tizennyolcezer forint értékű arannyal indult kiváltására Erdélyen keresztül; itt tudta meg, hogy a vajda a fogságban meghalt. Ekkor az erdélyiek Teleki rendeletére a váltságpénzt lefoglalták; a pénz egy része „ország szükségére” ment, az értéktárgyak Teleki és más urak birtokába jutottak. A vajda örökösei többször, így 1702-ben is hiába folyamodtak az értékek visszanyeréséért. 1702-ben a státusok elhatározták, „hogy a Duka vajda pénzét fizesse meg a Teleki-família”. Bethlen ebben az ügyben is védeni igyekezett a leánya révén vele rokoni kapcsolatba került Teleki-leszármazókat.