1276 Bánffy gubernátor – a Sudores elbeszélése szerint – s a gubernium többi tagjai igyekeztek Rabutinnal a jó viszonyt fönntartani. „Így történt, hogy gubernátor uram a tanácsban tréfálkozva fordult Sárosi uram felé és felénk, és ránk mutatva mondotta: Íme az apa és a fia – értve ez alatt, hogy a generális Sárosi uramat a fogadott apa nevével tisztelte meg. Amaz, szakállát mindkét kezével simogatva hirtelenjében azt vágta oda, hogy az ő apasága bizony nem sokat ér, de a gubernátor testvérkedését drágán fizeti meg Erdély.”