1148 1693-ban az udvar az erdélyiektől kölcsönként fölvett százezer forint törlesztésére lekötötte a fiscalis jószágokat, adójövedelmeket, harmincadokat, dézsmákat. Ezek adminisztrálására a kölcsön nagyobb részét szolgáltató urakból bérlőtársaság, Societas Arendatoria létesült. Utóbb kikötötte magának a jogot, hogy bizonyos jövedelemforrásokat a bérletből a haszonélvezet megkezdése előtt kivehessen. Így a harmincadokat, melyeket azonnal bérbe adtak Apornak és Baranyainak. A bérlet így nem váltotta be a hozzáfűzött reményeket.