1246 Különben is, hiszékenysége folytán első szóra befolyásolható ember volt, természettől a haragnak szolgája, aki gőgjében és rossz szokásból első dühében mindent fenyegetéssel, szitkokkal és gúnyolódással szokott elárasztani, amit gyakran, de későn meg szokott bánni; hogy állhatatosnak lássék, konok, az egyszer megfogant gyűlöletet soha egészen távoztatni nem tudó (tudja ezt Jósika Imre), végtelenül kíváncsi, a hízelkedést kívánta is, meg is vetette, főparancsnoki méltóságára mód nélkül féltékeny. Voltak ugyan jók is benne. Nem volt haszonleső, sem az üldözést fújó papság szolgája; noha haragjában senki becsületét nem kímélte, mégis udvarias volt, műveletlen ugyan, de nagy, éles és gyanakodó elméjű, a francián kívül egy nyelven sem tudott jól.